
Flavonol- és kinolin-származékok vaskatalizált dioxigénezési reakciója

Az egymagvú FeIII(O-bs)(salen) (salenH2= 1,6-bis(2-hidroxifenil)-2,5-diaza-hexa-1,5-dién; O-bsH= O-benzoilszalicilsav) komplex előállítása szintetikus enzim-depside modellként történt, jellemzőit spektroszkópiai módszerekkel (IR, UV-VIS) és röntgen krisztallográfiával adtuk meg, összetételét elemanalízissel igazoltuk. A flavonol (flaH) és a 3-hidroxi-4-kinolin (kinH2) származékok dioxigénezési reakciója a fent említett komplex felhasználásával történt, amelyet katalizátorként alkalmaztunk a heterociklikus gyűrű oxidatív bomlási folyamatában. A reakció termékeként a megfelelő O-benzoilszalicilsav és antranilsav származékot, valamint szénmonoxidot kaptunk. A részletes reakciókinetikai mérések eredményeként kapott mechanizmus alapján a vastartalmú flavonol és a kofaktor-függő 3-hidroxi-4(1H)-kinolin 2,4-dioxigenáz enzim funkcionális modelljeihez jutottunk.



